शांतिकुंज लौटने पर वसुधा ने संस्था की अधिष्ठात्री शैलदीदी से भेंटकर मार्गदर्शन व आशीर्वाद लिया। इस अवसर पर शैलदीदी ने कहा कि बेटियां किसी से कम नहीं होती हैं। यदि उनमें दृढ़ इच्छा शक्ति हो तो वे किसी भी क्षेत्र में सफलता के परचम लहरा सकती हैं। वहीं वसुधा अपनी इन उपलब्धियों का श्रेय गायत्री परिवार के संस्थापक पं श्रीराम शर्मा आचार्य के नैतिक मूल्यों के शिक्षण को देती हैं। उन्होंने कहा कि गायत्री परिवा प्रमुख डा. प्रणव पंड्या से मिले मार्गदर्शन मेरा आगे बढ़ने का सहारा बना। शांतिकुंज की कार्यकर्त्री अहिल्या सिन्हा की बेटी वसुधा कहती हैं कत्थक नृत्य नियमित अभ्यास, लगन व धैर्य के साथ की जाने वाली कला है। उन्होंने बताया कि अब तक किन्कनी कीर्तन महोत्सव उज्जैन, भारत संस्कृति उत्सव कला महोत्सव भिलाई छत्तीसगढ़, कृष्ण प्रिया महोत्सव दुर्ग के अलावा अनेक कार्यक्रमों में विशेष अवार्ड मिला है। इसके अलावा वसुधा कला तिलक सम्मान, व्रज नाट्याचार्य, मयूर सम्मान, नृत्य भूषण के साथ कला परंपरा सर्वश्रेष्ठ सम्मान आदि से सम्मानित हो चुकी हैं। वसुधा ने बताया कि जयपुर घराने के प्रसिद्ध कत्थक नृतक पं. राजेंद्र गंगानी के हाथों मिली उपहार कभी नहीं भूलने वाला है।